Коднарскі замак

Коднарскі замак — рэшткі замку XIII стагодзьдзя ў Дэрбішыры, Ангельшчына. Нягледзячы на тое, што ён адносіцца да ліку ахоўваных помнікаў гісторыі(en), замак знаходзіцца ў катастрафічным стане і занесены ў рэестар будынкаў, якім пагражае зруйнаваньне(en). Мінуўшчына Па нарманскім уварваньні ў Ангельшчыну землі вакол Коднару перайшлі ў юрысдыкцыю Ўільяма Пэвэрэля (анг. William Peverel), які й заснаваў мураваны замак. Да 1211 ён знаходзіўся ў валоданьні Генры дэ Грэя, нашчадка нарманскага рыцара Анкетыля дэ Грэя. У 1429 ягоная далёкая спадчыньніца Элізабэт Грэй выйшла замуж за сэра Джона Зоўча (анг. John Zouche), тройчы старэйшага шэрыфа Дэрбішыра. Замак заставаўся ў валоданьні роду Зоўчаў цягам 200 рокаў, да іхняе эміграцыі ў Вірджынію ў 1634. Апошнім чалавекам, якім валодаў замкам, стаў сэр Стрэйншэм Мастэр, які ўспадкаваў замак у 1712 року. Апісаньне На цяперашні час замак уяўляе сабой рэшткі трохпавярховай вежы, мур і канал, акружаны круглымі вежамі. Зьнешні двор знаходзіцца ўзроўнем ніжэй і быў пабудаваны ў пазьнейшы пэрыяд. Раней вакол замка існаваў глыбокі роў, а з усходнягя боку вялікія зарасьлі дрэваў, якія цяпер зрэзаныя. З заходняга боку існаваў унутраныя дворык, ахоўваны круглымі вежамі з байніцамі. У некаторых частках руінаў заўважныя сьляды амбразураў для лучнікаў. Рэшткі замку знаходзяцца ў нездавальняючым стане, муры падтрымліваюцца рыштаваньнямі. Уваход на ягоную тэрыторыю забаронены. У чэрвені 2007 тэлебачаньне зладзіла археалягічныя раскопкі вакол замку, якія прынесьлі цікавыя вынікі. Найбольш каштоўнай знаходкай стала сярэднявечная залатая манэта ў выдатным стане, знойдзеная ў ірве з вадой. Гэты экспанат выстаўлены ў экспазыцыі музэю і мастацкай галерэі Дэрбі. Крыніцы Вонкавыя спасылкі Афіцыйная бачына Сьпіс літаратуры па Коднарскім замку Старонка пра замак